Mona

Dasha Kastovskaya (Mona (stillashtirilgani: MONA) nomi bilan tanilgan; 1996-yil 5-noyabrda tugʻilgan) – rossiyalik qoʻshiqchi va qoʻshiqnavis boʻlib, „Zari“ va „Chyornaya lyubov“ kabi duetlari bilan mashhurlikka erishgan. 2017-yilda „Swedish Idol“ tanlovida ishtirok etgan va top 20 talikka kirgan.

 Hayoti 
Dasha Kastovskaya 1996-yil 5-noyabrda Rossiyaning Rostov-Don shahrida tugʻilgan. Uning onasi radio boshlovchisi, otasi esa DJ boʻlgan, shu sababli u bolaligidan musiqaga qiziqib, ushbu sohaga bogʻliq boʻlgan barcha narsalarni oʻrganishga harakat qilgan. Dashaning bitta akasi bor. U hayvonlarga qiziqadi hamda ikkita ilon va bitta kaltakesak boqadi. t. A. T.u guruhing muxlisi. Intervyularidan birida „The Iron Giant“, „The Prince of Egypt“ va „El Dorado sari yoʻl“ multfilmlarini sevib tomosha qilishini aytib oʻtgan.

 Faoliyati 
 Musiqiy faoliyati 
Mona oʻzining dastlabki kompozitsiyalaridan biri sifatida 2019-yilda „Mamma govorila“ qoʻshigʻini yozgan va unga video ham suratga olgan. Shuningdek, oʻsha yili uning „Yesli bi ya“ qoʻshigʻi ham chiqqan.

Xonanda 2022-yilga kelib mashhurlikka erisha boshlagan. 2022-yil 25-martda uning „Ya v nol“ singli chiqqan. 2022-yil iyun oyida esa „Nu i che??“ qoʻshigʻining premyerasi boʻlib oʻtgan, ushbu trek uchun videoklip ham suratga olingan.

Mona boshqa xonandalar bilan hamkorlikda ham bir nechta treklar yozgan. 2022-yilda RAAVA MUSIC leybli xonandasi Elman bilan hamkorlikda „Chyornaya lyubov“ va „Isterika“ qoʻshiqlarini kuylagan. Ikkala qoʻshiq uchun ham videokliplar suratga olingan. „Chyornaya lyubov“ qoʻshigʻining klipi bir yildan kamroq vaqt ichida YouTubeda 81 milliondan ortiq koʻrilgan va 2023-yil avgust oyi holatiga koʻra, eng yaxshi kliplar roʻyxatida 32-oʻrinni egallagan. Mona va Elman 2023-yil iyun oyida hamkorlikdagi yana bir kompozitsiya, „Pustie vechera“ qoʻshigʻini chiqargan.

thumb|left|250px|„Zari“ taronasi mualliflari Elman, Mona, Andro va Toni (chapdan oʻnga).
Shuningdek, 2023-yilda Andro, Elman, Toni bilan birgalikda yozilgan „Zari“ qoʻshigʻi chiqqan. Trek 2024-yil iyul oyi holatiga koʻra YouTubeda 53 milliondan koʻproq tomosha qilingan.

2023-yil 14-aprelda rossiyalik reper Basta bilan birgalikda kuylangan „Ti tak mne neobxodim“ treki premyera qilingan, qoʻshiq butun mamlakat boʻylab xitga aylangan.

Mona „MC TAXI“ shousida Elman bilan birgalikda „Xudi na goloe telo“, „Ne zabivay menya“, „Dvoynik“ qoʻshiqlarini yozishganini aytib oʻtgan. 2024-yil avgust oyi holatiga koʻra „Dvoynik“ treki hali chiqarilmagan, qolgan ikki taronani esa Basta va Mona birgalikda kuylashgan.

Mona 2023-yil 28-iyulda VK Records tomonidan Rossiya xalq artisti, Checheniston xalq artisti va Kabardin-Balkariya xalq artisti hisoblangan Valeriya Perfilova tavalludining 55 yilligi munosabati bilan chiqarilgan „Tribyut Valerii“ musiqiy albomini yozishda ishtirok etgan. Albomni yozib olish ishlarida Monadan tashqari Xolidayboy, The Limba, HammAli & Navai, Mari Kraymbreri, Hanna va boshqalar ham qatnashishgan. Mona Valeriyaning ushbu albomga 15-singl sifatida kiritilgan „Chasiki“ qoʻshigʻini kuylagan.

Xonanda qoʻshiqning oʻz kuylagan versiyasi haqida quyidagicha izoh bergan:

„Bu oʻzgacha daʼvat edi. Afsonaviy qoʻshiqni olib, unga mutlaqo boshqacha ohang berish… Qoʻshiq lirik tus oldi. Menimcha, u tubdan oʻzgarib ketdi“.

2024-yilda ham Mona bir nechta yangi xitlarni chiqargan, ular orasida „Xudi“ (Basta bilan), „On tebya seluet“ (Ruki Vverx! va Elman bilan), „Kompas“, „Doroje zolota“ va boshqalar bor.

 Shoulardagi ishtiroki 
thumb|right|250px|„MC TAXI“ shousining Elman and Mona tashrif buyurgan soni posteri.
Mona 2022-yil sentabr oyida JARA TV Youtube kanalida Elmira Abbasovaning „Zvyozdniy obzor“ dasturida Elman bilan birgalikda mehmon sifatida ishtirok etgan. 2023-yil fevral oyida esa TNT MUSIC Youtube kanalining „MONOLOG“ dasturida chiqish qilgan.

2023-yil avgust oyida Elman va Mona rossiyalik reper Bastaning „MC TAXI“ dasturiga taklif qilingan. , avtomobilda yoʻldagi odatiy suhbat shakli oʻrniga, ushbu sonda suhbatdoshlar Moskva daryosi boʻylab ketayotgan yaxta ichida suhbat qurishgan. Musiqachilar birgalikda ijod tajribasi, musiqiy rejalari va ijodiy gʻoyalarini muhokama qilishgan. Bundan tashqari, Mona ikkita qoʻshigʻini oʻsha joyda premyera qilgan: „Veryu v lyubov“ va „Serdse patsanki“.

2023-yilning kuzida Mona „Avatar“ shousining ikkinchi mavsumida ishtirok etgan. U yerda turli janrlardagi qoʻshiqlarni ijro etib, finalgacha chiqa olgan.

 Diskografiyasi 
 Yil Singl Albom 2019-yil Mamma govorila 2019-yil Yesli bi ya 2022-yil Ya v nol 2022-yil Nu i che? 2022-yil Chyornaya lyubov (Elman bilan) 2022-yil Isterika (Elman bilan) 2023-yil Zari (Elman, Toni va Andro bilan) 2023-yil Ti tak mne neobxodim (Basta bilan) 2023-yil Pustie vechera (Elman bilan) 2023-yil Chasiki (kover) Tribyut Valerii 2023-yil Schupeno sʼrse 2023-yil Veryu v lyubov 2023-yil Ne zabivay menya (Basta bilan) 2024-yil Kompas 2024-yil Xudi (Basta bilan) 2024-yil Doroje zolota 2024-yil Tsunami (Eldar Jaraxov bilan)

 

 
 Mona Yandex Musicda
 Andro, ELMAN, TONI, MONA – „Zari“ (2023)
 MONA – „Nu i che?“ (Official Music Video)
 ELMAN va MONA – „Isterika“ (2022)
 MONA va Basta – „Ti tak mne neobxodim“ (Official Audio) (2023)
 MONA va ELMAN Bastaning „MC TAXI“ shousida (2023)
 TheVoice jurnaliga bergan intervyusi (2023)

Turkum:Rossiyalik qoʻshiqchilar
Turkum:Yashayotgan insonlar
Turkum:Pop qoʻshiqchilari